b'\n_START_ARTICLE_\nCretinetti ja ahneuden palkka\n_START_SECTION_\nJuoni\n_START_PARAGRAPH_\nCretinetti on pikkupoika, joka jouluy\xc3\xb6n\xc3\xa4 sy\xc3\xb6 kaikki kuuseen ripustetut makeiset. H\xc3\xa4n nukahtaa ja unessa joulupukki vie h\xc3\xa4net taivaaseen. Siell\xc3\xa4 Cretinettin k\xc3\xa4yt\xc3\xb6s aiheuttaa niin suurta tuhoa, ett\xc3\xa4 h\xc3\xa4net l\xc3\xa4hetet\xc3\xa4\xc3\xa4n suoraan helvettiin. Aamulla Cretinetti her\xc3\xa4\xc3\xa4 vatsa kipe\xc3\xa4n\xc3\xa4.\n_START_SECTION_\nTuotanto\n_START_PARAGRAPH_\nCretinetti ja ahneuden palkka on poikkeuksellisen pitk\xc3\xa4 ja komeasti toteutettu Cretinetti-farssi. Sen sivuosissa n\xc3\xa4hd\xc3\xa4\xc3\xa4n varsin nykyaikainen Joulupukki sek\xc3\xa4 perinteist\xc3\xa4 kuvastoa edustavat Pyh\xc3\xa4 Pietari, Jumala ja Mefistofeles. J\xc3\xa4lkimm\xc3\xa4ist\xc3\xa4 esitt\xc3\xa4\xc3\xa4 n\xc3\xa4yttelij\xc3\xa4nuraansa aloitellut Emilio Ghione. Trikkikuvat tuovat mieleen Georges M\xc3\xa9li\xc3\xa8sin elokuvat. My\xc3\xb6s rohkeasti k\xc3\xa4sitelty uskontoteema paljastaa Andr\xc3\xa9 Deedin ranskalaisen alkuper\xc3\xa4n._NEWLINE_Elokuvaa lienee esitetty aikanaan Suomessa nimell\xc3\xa4 Lehman(n)in joulu-uni. Se on n\xc3\xa4ht\xc3\xa4viss\xc3\xa4 Belgian elokuva-arkiston YouTube-kanavalla.'